་གུ་རྒྱུད་དུ་སྦྲེལ་བ
བྱས་པ་ནི། མཐེ་ཆུང་ལྕགས་ཀྱུར་བཅིང་བར་བྱས་ལ་ཁམས་གསུམ་པར་རྒྱལ་བའི་ཕྱག་རྒྱར་
འགྱུར་རོ། །ཅི་དེ་ཙམ་གྱིས་སམ་ཞེ་ན། མ་ཡིན་ཏེ། མཛུབ་མོ་གཉིས་ཀྱིས་བསྡིགས་པས་ནི། །
་བར་
-453-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཞེས་བྱ་བ་སྨོས་ཏེ། མཛུབ་མོ་གཉིས་བསྒྲེངས་ནས། གང་གི་ཚེ་བསྡིགས་པ་ཡིན་པ་དེའི་ཚེ།
འཇིག་རྟེན་གསུམ་ལས་རྣམ་པར་རྒྱལ་བ་ཞེས་བྱ་བ་ལྟར་བྱའོ། །འདི་སྐད་སྟོན་པ་ཡིན་ཏེ།
གཡོན་པའི་རྡོ་རྗེ་ཁུ་ཚུར་སྙིང་ཁར་ཁ་ཐུར་དུ་བསྟན་པའི་མཁྲིག་མར་གཡས་པའི་རྡོ་རྗེ་ཁུ་ཚུར་
ཐུར་དུ་བསྟན་པའི་མཁྲིག་མ་བཞག་སྟེ།
མཐེ་ཆུང་གཉིས་ལུ་གུ་རྒྱུད་དུ་སྦྲེལ་ནས་མཛུབ་མོ་
བསྒྲེངས་ཏེ། སྡིགས་མཛུབ་ཏུ་བྱས་ནས་འཛིན་པ་ནི། རྣམ་པར་སྣང་མཛད་དང་། རྡོ་རྗེ་ཧཱུཾ་
མཛད་དང༌། རིན་པོ་ཆེ་དང༌། ཆོས་དང༌། ལས་ཀྱི་ཧཱུཾ་མཛད་རྣམས་ཀྱི་དམ་ཚིག་གི་ཕྱག་རྒྱའོ། །
འཇིག་རྟེན་གསུམ་ལས་རྣམ་པར་རྒྱལ་བ་ཞེས་བྱ་བའི་འདི་ཉིད་ཡང་ཕྱིས་བཤད་པར་བྱའོ། །
དེ་བཞིན་མཛུབ་མོ་ངེས་སྦྱར་ཏེ། །ཞེས་བྱ་བ་ནི། ཁམས་གསུམ་རྣམ་པར་རྒྱལ་བའི་
ཕྱག་རྒྱ་དེ་ཉིད་མཛུབ་མོ་གཉིས་ཕན་ཚུན་ལྟོ་སྦྱར་ནས་རྡོ་རྗེ་སེམས་མའི་འོ། །ནོར་བུ་འདྲ་བར་
རབ་ཏུ་འདུག། ཅེས་བྱ་བ་ནི། དེ་ཉིད་ཀྱིས། ཞེས་དབང་དུ་བྱེད་པ་དང་སྦྱར་རོ། །མཛུབ་མོ་
གཉིས་དེ་ཉིད་ཀྱིས་ནོར་བུ་འདྲ་བར་བྱས་པ་ནི་རྡོ་རྗེ་རིན་ཆེན་མའོ། །གུང་མོ་མཉམ་བསྒྲེངས་
པད་མ་བྱ། །ཞེས་བྱ་བ་ནི། ཁམས་གསུམ་རྣམ་པར་རྒྱལ་བའི་ཕྱག་རྒྱའི་མཛུབ་མོ་དང་གུང་མོ་
སྒྲེང་སྟེ། རྒྱབ་ཀྱི་ཆ་ཕན་ཚུན་དུ་སེན་མོ་སྦྱར་ནས་པད་མའི་འདབ་མ་འདྲ་བར་བྱས་ཏེ། རྡོ་རྗེ་
ཆོས་མའི་འོ། །
གུང་མོ་མཛུབ་མོ་གཉིས་ཀ་བསྡིགས། །ཞེས་བྱ་བ་ནི། འཇིག་རྟེན་གསུམ་ལས་རྣམ་
པར་རྒྱལ་བའི་ཕྱག་རྒྱ་ཇི་སྐད་བཤད་པའི་གཡོན་པའི་མཛུབ་མོ་དང་གུང་མོ་སྒྲེང་སྟེ།
ཕན་ཚུན་
སྦྱར་ནས་གཡས་པའི་མཛུབ་མོ་དང་། གུང་མོ་ཡང་སྒྲེང་སྟེ་སྦྱར་བ་ནི་རྡོ་རྗེ་ལས་མའི་འོ། །
མཛུབ་མོ་གཉིས་ཀ་རྡོ་རྗེར་བྱ། །ཞེས་བྱ་བ་ནི། ཁམས་གསུམ་རྣམ་པར་རྒྱལ་བའི་ཕྱག་རྒྱ་ཉིད་
ཀྱི་མཛུབ་མོ་གཉིས་སྦྱར་ནས་ཁ་ལྟར་བྱས་པ་ནི་ཁྲོ་བོ་རྡོ་རྗེ་སེམས་དཔའི་འོ། །གཡས་པའི་
ལྕགས་ཀྱུ་ལྟར་བྱས་པ་ནི། ཁྲོ་བོ་རྡོ་རྗེ་རྒྱལ་པོའི་འོ། །དེ་ཉིད་ཧཱུཾ་ཞེས་བྱ་བར་འདུད། །ཅེས་བྱ་
-454-

སྔགས་ལ་འཇུག་པའི་སྒོ་ལས། རྩ་རྒྱུད་ཁམས་གསུམ་རྣམ་རྒྱལ་གྱི་དཀྱིལ་ཆོག་སོགས། ། ༨༽
བ་ནི། ཁྲོ་བོ་རྡོ་རྗེ་རྒྱལ་པོའི་ཕྱག་རྒྱ་ལས་གཡས་པའི་མཛུབ་མོའི་ལྕགས་ཀྱུས་འདྲེན་པ་ནི་ཁྲོ་
བོ་རྡོ་རྗེ་ཆགས་པའི་འོ། །ལེགས་པའི་སྦྱིན་པ་དེ་བཞིན་ཏེ། །ཞེས་བྱ་བ་ནི། ཁམས་གསུམ་རྣམ་
པར་རྒྱལ་བའི་ཕྱག་རྒྱ་ཉིད་ཀྱི་མཛུབ་མོ་དང༌།
མཐེབ་མས་སེ་གོལ་རྡེབ་པ་ནི་ཁྲོ་བོ་རྡོ་རྗེ་
ལེགས་པའི་འོ། །མཛུབ་གཉིས་དཔྲལ་བ་གཉེར་བར་བཞག། ཞེས་བྱ་བ་ནི། ཁམས་གསུམ་
རྣམ་པར་རྒྱལ་བའི་ཕྱག་རྒྱའི་མཛུབ་མོ་གཉིས་མཛོད་སྤུར་བཞག་པ་ནི། ཁྲོ་བོ་ཁྲོ་གཉེར་གྱིའོ།
སྙིང་ཁར་མཛུབ་མོ་ཉི་མ་བསྐོར། །ཞེས་བྱ་བ་ནི། ཁམས་གསུམ་རྣམ་པར་རྒྱལ་བའི་
ཕྱག་རྒྱ་སྙིང་ཁར་བཞག་ནས་ཉི་མའི་དཀྱིལ་འཁོར་ལྟར་བསྐོར་བ་ནི། ཁྲོ་བོ་རྡོ་རྗེ་ཉི་མའོ། །
ལག་ངར་བརྐྱང་སྟེ་སྤྱི་བོར་བཞག། ཅེས་བྱ་བ་ནི། ཁམས་གསུམ་རྣམ་པར་རྒྱལ་བའི་ཕྱག་རྒྱ་
ཉིད་ལས་ལག་ངར་གཉིས་བརྐྱང་སྟེ་སྤྱི་བོར་བཞག་པ་ནི་རྡོ་རྗེ་དཔལ་གྱིའོ། །མཛུབ་མོ་ཁ་
བས་རྒོད་ལྟར་བྱ། །ཞེས་བྱ་བ་ནི། ཁམས་གསུམ་རྣམ་པར་རྒྱལ་བའི་ཕྱག་རྒྱ་དེ་ཉིད་ལས་
མཛུབ་མོའི་རྩེ་མོ་གཉིས་ཁར་བཞད་པའི་ཚུལ་དུ་བྱེད་པ་ནི། ཁྲོ་བོ་རྡོ་རྗེ་བཞད་པའི་འོ། །མཛུབ་
མོའི་སེན་མོ་སྦྱར་བར་བྱ། །ཞེས་བྱ་བ་ནི། ཁམས་གསུམ་རྣམ་པར་རྒྱལ་བའི་ཕྱག་རྒྱ་ཉིད་ལས་
མཛུབ་མོ་གཉིས་ཀྱི་སེན་མོ་སྦྱར་བ་ནི། ཁྲོ་བོ་རྡོ་རྗེ་ཆོས་ཀྱིའོ། །གཡས་པ་རལ་གྲི་བཅིངས་
པའོ། །ཞེས་བྱ་བ་ནི། ཁམས་གསུམ་རྣམ་པར་རྒྱལ་བའི་ཕྱག་རྒྱ་ཉིད་ལས་མཛུབ་མོ་གཉིས་
ཀྱི་སེན་མོ་སྦྱར་བ་ནི། ཁྲོ་བོ་རྡོ་རྗེ་ཆོས་ཀྱིའོ།
གཡས་པ་རལ་གྲི་བཅིངས་པའོ། །ཞེས་བྱ་བ་ནི། ཁམས་གསུམ་རྣམ་པར་རྒྱལ་བའི་
ཕྱག་རྒྱ་ཉིད་ལས་གཡས་པའི་མཛུབ་མོ་རྡོ་རྗེ་ཁུ་ཚུར་གྱི་སྦྱོར་བ་ལས་རལ་གྲི་འཛིན་པའི་ཚུལ་
དུ་བྱེད་པ་ནི་ཁྲོ་བོ་རྡོ་རྗེ་རྣོན་པོའི་འོ། །ཞེས་ཟེར་ཡང་། མཐེབ་མཛུབ་སྦྱར་ཏེ་རལ་གྲིའི་ཚུལ་དུ་
བྱ་བ་ནི་རྒྱུད་ཀྱིས་དགོངས་པའོ། །གུང་མཛུབ་མཉམ་སྒྲེང་འཁོར་ལོ་ཡི། །ཞེས་བྱ་བ་ནི།
ཁམས་གསུམ་རྣམ་པར་རྒྱལ་བའི་ཕྱག་རྒྱ་ཉིད་ལས་གུང་མོ་དང་མཛུབ་མོ་བཅས་པ་བསྒྲེངས་
།
-455-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ནས། རྡོ་རྗེ་ཐལ་མོའི་ཚུལ་གྱིས་དབུས་མ་བཅིངས་པ་ནི་ཁྲོ་བོ་རྡོ་རྗེ་རྒྱུའི་འོ། །ཞེས་ཟེར་ཡང༌།
གུང་མཛུབ་མཉམ་པར་སྒྲེང་བ་རྩེ་སྤྲད་པ་འཁོར་ལོའི་རྩིབས་ལྟ་བུར་ཕྱེ་བ་ནི་རྒྱུད་ཀྱི་དགོངས་
པའོ། །ཁ་ནི་ནང་ནས་དབྱུང་བར་བྱ། །ཞེས་བྱ་བ་ནི། ཁམས་གསུམ་རྣམ་པར་རྒྱལ་བའི་ཕྱག་
རྒྱ་ལས་ཚིག་འབྱིན་པའི་ཚུལ་གྱིས་གཡས་པའི་གུང་མོ་དང་། མཛུབ་མོ་གཉིས་ཕན་ཚུན་སྦྱར་
ནས་བསྒྲེངས་ཏེ། གཡོན་པའི་མཛུབ་མོ་དང་གུང་མོ་གཉིས་ཁབ་ལྟར་བྱས་པ་ནི་ཁྲོ་བོ་རྡོ་རྗེ་
ལས་ཀྱིའོ། །
མཛུབ་མོ་ཡིས་ནི་མགུལ་བར་བསྐོར། །ཁམས་གསུམ་རྣམ་པར་རྒྱལ་བའི་ཕྱག་རྒྱ་ཉིད་
ལས། མཛུབ་མོ་གཉིས་ཀྱིས་མགྲིན་པ་སྐོར་པའི་ཚུལ་གྱིས་འཛིན་པ་ནི། ཁྲོ་བོ་རྡོ་རྗེ་སྲུང་བའི་
འོ། །མཛུབ་མོ་གཉིས་ནི་མཆེ་བ་ཆེ། །ཞེས་བྱ་བ་ནི། ཁམས་གསུམ་རྣམ་པར་རྒྱལ་བའི་ཕྱག་
རྒྱ་ཉིད་ལས་མཛུབ་མོ་གཉིས་བརྐྱངས་ནས་མཆེ་བའི་ཚུལ་དུ་ཁར་འཛིན་པ་ནི། ཁྲོ་བོ་རྡོ་རྗེ་
གནོད་སྦྱིན་གྱིའོ། །མཛུབ་མོ་བཀུག་པ་རྡོ་རྗེ་བཅིང༌། །ཞེས་བྱ་བ་ནི། ཁམས་གསུམ་རྣམ་པར་
རྒྱལ་བའི་ཕྱག་རྒྱ་ལས་གཡས་པའི་མཛུབ་མོ་རང་གི་མཐེ་བོའི་རྒྱབ་ཏུ་སྦྱར་ལ་གཡོན་པའི་
མཛུབ་མོ་ཡང་དེ་བཞིན་དུ་བྱས་པ་ནི་ཁྲོ་བོ་རྡོ་རྗེ་ཁུ་ཚུར་གྱི་ཕྱག་རྒྱའོ། །རྡོ་རྗེ་སྒེག་མོ་ཞེས་པ་
ལ་སོགས་པར། ཁ་ཅིག་ན་རེ། རྡོ་རྗེ་དབྱིངས་ལས་བཤད་པའི་སྒེག་མོ་ལ་སོགས་པའི་དམ་
ཚིག་གི་ཕྱག་རྒྱ་དེ་ཉིད་འདིར་ཡི་གེ་ཧཱུཾ་བརྗོད་པ་དང་ལྷན་ཅིག་སྦྱར་བའོ་ཞེས་བྱ་བ་ནི། དེ་ནི་མ་
ཡིན་ཏེ། དེ་ལྟར་ན། སྔགས་ཁྱད་པར་ཙམ་དུ་འགྱུར་གྱི། ལས་ཀྱི་ཕྱག་རྒྱའི་ཁྱད་པར་དུ་མི་
འགྱུར་བའི་ཕྱིར་རོ། །
འོ་ན་ཇི་ལྟར་ཞེ་ན། རྡོ་རྗེ་དབྱིངས་ཀྱི་དཀྱིལ་འཁོར་ཆེན་པོར་སྒེག་མོ་ལ་སོགས་པའི་
དམ་ཚིག་གི་ཕྱག་རྒྱ་བསྟན་པ་གང་ཡིན་པ་དེ་ཉིད་ཀྱིས་ཁམས་གསུམ་རྣམ་པར་རྒྱལ་བའི་
དཀྱིལ་འཁོར་ཆེན་པོར་ཡང་མཛུབ་མོ་ཧཱུཾ་གི་བརྡས་མཚོན་པས་མཛུབ་མོ་གཉིས་ཀྱི་སྡིགས་
-456-

སྔགས་ལ་འཇུག་པའི་སྒོ་ལས། རྩ་རྒྱུད་ཁམས་གསུམ་རྣམ་རྒྱལ་གྱི་དཀྱིལ་ཆོག་སོགས། ༣༨༽
མཛུབ་བཅིང་བའི་སྦྱོར་བས་དམ་ཚིག་གི་ཕྱག་རྒྱར་འགྱུར་ཏེ། རྡོ་རྗེ་བསྡམས་པ་དེ་ཉིད་བཅིང་
ལ། དེ་ནས་སྙིང་ཁར་མཐེ་བོ་བསྙམས་ལ་བཞག། རབ་ཏུ་བརྐྱང་བའོ། །མཐེབ་མོ་སྦྱར་ཏེ་ཁ་
ནས་དབྱུང༌། །གར་ལ་ཐལ་སྦྱར་སྤྱི་བོར་བཞག། རྡོ་རྗེ་བཅིང་བ་ཐུར་དུ་བླུགས། །རང་གི་ཐལ་
སྦྱར་གྱེན་དུ་གཏོར། །མཐེ་བོང་བསྙམས་ཏེ་རབ་ཏུ་བསྡམ། །རབ་ཏུ་བརྐྱངས་ནས་བྱུག་པའོ། །
མཛུབ་མོ་གཅིག་ཏུ་བཀུག་པ་དང་། །མཐེ་བོང་གཉིས་ནི་མདུད་པ་དང་། །མཐེ་བོང་མཛུབ་མོ་
གདུབ་བུར་བཅིང༌། །རྡོ་རྗེ་བཅིང་བ་མཛུབ་མོས་བསྡམ། །ཞེས་བྱའོ། །
དེ་ལྟར་དམ་ཚིག་གི་ཕྱག་རྒྱ་བསྟན་ནས་ཆོས་ཀྱི་ཕྱག་རྒྱ་ནི། ཁ་ཅིག་དག་ན་རེ། ད་རྡོ་རྗེ་
དབྱིངས་ལས་བཤད་པའི་སྒེག་མོ་ལ་སོགས་པའི་ཆོས་ཀྱི་ཕྱག་རྒྱ་དེ་ཉིད་ཧཱུཾ་ཞེས་བྱ་བ་དང་
ལྷན་ཅིག་སྦྱར་ཏེ། མ་ཧ་ར་ཏི་ཧཱུཾ། ཞེས་པ་ནས། གྷཎྜེ་ཨཿཧཱུཾ། ཞེས་པར་འགྱུར་རོ་ཞེས་ཟེར་རོ། །
དེ་ནི་མ་ཡིན་ཏེ། གཞན་ཐམས་ཅད་ཀྱི་ཆོས་ཀྱི་ཕྱག་རྒྱ་ཡི་གེ་རེ་རེ་བ་ཡིན་པ་ལ་སྒེག་སོགས་
རྣམས་ལ་ཡི་གེ་མང་པོ་འབྱུང་བའི་རྒྱུ་མཚན་ཡང་དག་མེད་པའི་ཕྱིར་རོ། །འོ་ན་ཧཱུཾ་ཞེས་བྱ་བར་
ལྷན་ཅིག་གོ། ཞེས་གསུངས་པ་ཇི་ལྟར་ཞེ་ན། སྐྱོན་མེད་དེ། དེ་རྣམས་ཀྱི་དམ་ཚིག་དང༌། ཆོས་
ཀྱི་ཕྱག་རྒྱ་གཉིས་ཀ་ལྷ་དང༌། ངག་གི་ཧཱུཾ་ཞེས་བྱ་བར་ལྷན་ཅིག་བསྟན་པ་ཡིན་པའི་ཕྱིར་རོ། །
རྡོ་རྗེའི་རིགས་ཀྱིས་འདའ་བར་མི་བྱ་བའི་དམ་ཚིག་གི་ཆོས་ཀྱི་ཕྱག་རྒྱ་ནི་ཧཱུྃ་ཞེས་པ་སངས་
རྒྱས་རྣམ་སྣང་དང༌། རྡོ་རྗེ་ཅན་ཧཱུཾ་ཞེས་གཉིས་ཀའོ། །ལྷག་མ་རྣམས་ནི་གོ་སླའོ། །
དེ་ལ་འདིར་དམ་ཚིག་དཀྱིལ་འཁོར་གཙོ་བོར་གྱུར་པས་དམ་ཚིག་གི་ཆོས་ཀྱི་ཕྱག་རྒྱ་
ཞེས་པ་མི་འགལ་ཏེ། ཆོས་ཀྱི་དཀྱིལ་འཁོར་གྱི་དམ་ཚིག་གི་ཕྱག་རྒྱ་ལ་ཆོས་ཀྱི་དམ་ཚིག་གི་
ཕྱག་རྒྱ་ཞེས་བརྗོད་པ་ལྟར་རོ། །དེ་ནས་ལས་ཀྱི་ཕྱག་རྒྱ་ནི་རྡོ་རྗེ་རིགས་ཀྱི་དམ་ཚིག་གི་ལས་
ཀྱི་ཕྱག་རྒྱ་མདོར་བསྡུས་ནི་རྡོ་རྗེ་འགྱིང་ཞིང་སྒེག་པ་དང༌། སོགས་པས་བསྡུས་པ་གླུ་གར་གྱི་
སྦྱོར་བས། ཁྲོ་བོའི་ཁུ་ཚུར་གཉིས་བྱས་ཏེ། ལྷ་གང་དང་གང་གིས་ལས་ཀྱི་ཕྱག་རྒྱ་རྣམས་ལས་
-457-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཀྱི་ཕྱོགས་གང་དུ་བྱ་བའི་གནས་དེ་དང་། དེར་སོང་ནས་གར་བསྒྱུར་བས་ཕྱག་རྒྱ་དེར་ནི་སྦྱར་
ཞིང་བཅིང་བར་བྱའོ། །དེ་ལ་རྡོ་རྗེ་དབྱིངས་སུ་གསུངས་པའི་ཕྱག་རྒྱ་ནི་འདི་ཡིན་ཏེ། གཡོན་
པའི་རྡོ་རྗེ་མཛུབ་མོ་ནི། །གཡས་པའི་ནང་དུ་བསྒྲེང་བར་བྱ། །བྱང་ཆུབ་མཆོག་གི་ཕྱག་རྒྱ་ཆེ། །
སངས་རྒྱས་བྱང་ཆུབ་སྦྱིན་བྱེད་པའོ། །བསྒྱིངས་བཅས་གསོར་བ་གཉིས་ཀ་ཡིས། །ལྕགས་ཀྱུ་
འཛིན་ལྟར་གནས་པ་དང༌། །མདའ་འཕངས་པ་ཡི་ཚུལ་དང་ནི། །ལེགས་སོ་ཞེས་པ་སྙིང་ཁར་
བཞག། དབང་བསྐུར་བ་ནི་རྡོ་རྗེ་གཉིས། །སྙིང་ཁར་ཉི་མ་བསྟན་པར་བྱ། །གཡོན་པ་ལ་ནི་གྲུ་
མོ་གཟུགས། །དེ་བཞིན་ཁ་ཕྱོགས་བསྐོར་བར་བྱ། །གཡས་པ་ཡིས་ནི་གཡོན་པ་དབྱེ། །སྙིང་
ཁར་གཡོན་པ་རལ་གྲི་འདུད། །མགལ་མེའི་འཁོར་ལོ་བསྐོར་བ་དང་། །རྡོ་རྗེ་གཉིས་ཀ་ཁ་
ནས་དབྱུང༌། །རྡོ་རྗེ་གར་བསྐོར་བཀྲོལ་བ་ཡིས། །ཐལ་མོ་འགྲམ་པ་སྤྱི་བོར་གཞུག། གོ་ཆ་མཐེ་
ཆུང་མཆེ་བ་དང༌། །ཁུ་ཚུར་གཉིས་ནི་མནན་པ་འོ། །རྡོ་རྗེ་འགྱིང་བའི་ཚུལ་གྱིས་ནི། །བསམ་པ་
གཡོས་པས་འདུད་པར་བྱ། །ཕྲེང་བ་བཅིང་དང་ཁ་ནས་དབྱུང༌། །རྡོ་རྗེ་གར་ནི་བསྐོར་བ་ཡིན། །
རྡོ་རྗེ་ཁུ་ཚུར་ཚུལ་གྱིས་ནི། །བདུག་པ་ལ་སོགས་དེ་བཞིན་སྦྱིན། །སངས་རྒྱས་ཀུན་ལ་མཆོད་
པ་ཡི། །མཛུབ་མོས་ལྕགས་ཀྱུ་བཅིངས་པ་ནི། །མཐེ་ཆུང་ལས་ཏེ་ལྕགས་ཀྱུ་ཆེ། །མཁྲིག་མ་
བཏུད་པ་མཛུབ་གཉིས་གདུབ། །རྒྱབ་གཉིས་ཀྱང་ནི་བསྙམས་ཏེ་མནན། །ཞེས་བྱ་བ་ལས།
འདིའི་ཁྱད་པར་ནི་འདི་ཡིན་པར་ལྟ་བར་བྱས་ཏེ། རྡོ་རྗེ་ཧཱུཾ་མཛད་དང༌། ཁྲོ་བོ་རྡོ་རྗེ་སེམས་
དཔའ་དང༌། རྡོ་རྗེ་སེམས་མ་རྣམས་ནི། རྡོ་རྗེ་སྙེམས་མ་ལས་ལག་པ་གཉིས་ཀ་འདེགས་པའི་
ཚུལ་དུ་བྱེད་པའོ། །རིན་ཆེན་ཧཱུཾ་མཛད་དང་། ཁྲོ་བོ་རྡོ་རྗེ་ཁྲོ་གཉེར་དང་། རྡོ་རྗེ་རིན་ཆེན་མ་
རྣམས་ནི་རྡོ་རྗེ་གཉིས་དབང་བསྐུར་བའི་ཚུལ་དུ་བྱེད་པའོ། །ཆོས་ཀྱི་ཧཱུཾ་མཛད་དང་། ཁྲོ་བོ་རྡོ་
རྗེ་ཆོས་དང༌། རྡོ་རྗེ་ཆོས་མ་རྣམས་ནི་གཡས་པས་གཡོན་པ་འབྱེད་པའི་ཚུལ་དུ་བྱེད་པའོ། །
ལས་ཀྱི་ཧཱུཾ་མཛད་དང༌། ཁྲོ་བོ་རྡོ་རྗེ་ལས་དང༌། རྡོ་རྗེ་ལས་མ་རྣམས་ནི་རྡོ་རྗེ་གར་བསྐོར་བ་
-458-

སྔགས་ལ་འཇུག་པའི་སྒོ་ལས། རྩ་རྒྱུད་ཁམས་གསུམ་རྣམ་རྒྱལ་གྱི་དཀྱིལ་ཆོག་སོགས། ༣༨༽
བཀྲོལ་བའི་ཐལ་མོ་སྦྱར་བ་སྤྱི་གཙུག་ཏུ་བཞག་པའི་ལས་ཀྱི་ཕྱག་རྒྱར་འགྱུར་རོ། །
དེ་ལ་གཞན་དག་ནི་མི་བསྐྱོད་པ་ལ་སོགས་པའི་ལས་ཀྱི་ཕྱག་རྒྱ་ཉིད་རྡོ་རྗེ་ཧཱུཾ་མཛད་ལ་
སོགས་པ་རྣམས་ཀྱི་ཡང་འགྱུར་ཏེ། གང་གི་ཕྱིར་ཏེ། མི་བསྐྱོད་པ་ལ་སོགས་པའི་གནས་ན་
གནས་པའི་ཕྱིར་རོ་ཞེས་ཟེར་རོ། །དེ་ནི་མི་རིགས་ཏེ། གང་གི་ཕྱིར་དུས་དེར་མི་བསྐྱོད་པ་ལ་
སོགས་པའི་གནས་ལ་གནས་སུ་ཟིན་ཀྱང་། འཁོར་ལོས་སྒྱུར་བ་མིན་པའི་ཕྱིར། མི་བསྐྱོད་པ་
ལ་སོགས་པའི་རང་བཞིན་ནི་མ་ཡིན་ནོ། །དེ་ཉིད་རྡོ་རྗེ་འཁོར་ལོས་སྒྱུར་བའི་ལས་ཀྱི་ཕྱག་རྒྱ་
ཡིན་པའི་ཕྱིར་དེ་བཞིན་གཤེགས་པའི་ལས་ཀྱི་ཕྱག་རྒྱར་རྣམ་པར་མི་བཞག་གོ། དེ་ལྟར་འགྲོ་
བ་འདུལ་བ་དང༌། དོན་ཐམས་ཅད་གྲུབ་པར་ནི་མི་བསྐྱོད་པའི་གནས་ན་གནས་པ་ཡང༌།
འཁོར་ལོས་སྒྱུར་བའི་རང་བཞིན་ཡིན་པས་འཁོར་ལོས་སྒྱུར་བའི་ཕྱག་རྒྱ་ཡིན་པ་བཞིན་ནོ། །
དཔལ་མཆོག་དང་པོ་ལ་སོགས་པའི་རྒྱུད